ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী জুনাগড় জেলায় বিভিন্ন প্রকল্পের উদ্বোধন করেছেন
নয়াদিল্লি, ২৩ আগস্ট, ২০১৮
প্রধানমন্ত্রী শ্রী নরেন্দ্র মোদী আজ জুনাগড় জেলায় বিভিন্ন প্রকল্পের উদ্বোধন করেছেন। এই প্রকল্পগুলির মধ্যে রয়েছে, সরকারি সিভিল হাসপাতাল, একটি দুগ্ধ প্রক্রিয়াকরণ কেন্দ্র এবং জুনাগড় কৃষি বিশ্ববিদ্যালয়ের বেশ কয়েকটি ভবন।
এই উপলক্ষে আয়োজিত এক জনসভায় প্রধানমন্ত্রী বলেন, ৫০০ কোটি টাকার সমতুল ৯টি উদ্যোগের হয় ভিত্তিপ্রস্তর স্হাপন করা হচ্ছে অথবা জাতির উদ্দেশে উৎসর্গ করা হচ্ছে। তিনি বলেন, ভারতের উন্নয়নের অভিযাত্রায় নতুন শক্তি এবং গতিশীলতা সঞ্চারিত হয়েছে। গুজরাটের সমস্ত এলাকায় পর্যাপ্ত জলের ব্যবস্হা করার লক্ষ্যে নিরবচ্ছিন্নভাবে কাজ চালিয়ে যাওয়া হচ্ছে। এছাড়া জল সংরক্ষণেরও উদ্যোগ নেওয়া হয়েছে বলে তিনি জানান।
প্রধানমন্ত্রী এই জনসভায় বলেন, সমগ্র গুজরাট জুড়ে অনেকগুলি মেডিক্যাল কলেজ হাসপাতাল গড়ে তোলা হচ্ছে। এরফলে যে কেবলমাত্র রোগীদের সুবিধা হচ্ছে তাই নয়, চিকিৎসাবিদ্যার ছাত্রদেরও সুবিধা হচ্ছে। জনঔষধী যোজনার আওতায় ওষুধের দোকান খোলার ফলে, কিভাবে ওষুধের দাম করছে, প্রধানমন্ত্রী তার উল্লেখ করে বলেন, দরিদ্র এবং মধ্যবিত্ত শ্রেণীর মানুষ যাতে সুলভে ওষুধ পায় তা দেখা বিশেষভাবে গুরুত্বপূর্ণ ব্যাপারে।
প্রধানমন্ত্রী বলেন, পরিচ্ছন্নতার লক্ষ্যে সরকারের উদ্যোগ সর্বত্র প্রশংসিত হয়েছে। পরিচ্ছন্নতার উদ্যোগের গুরুত্ব প্রসঙ্গে তিনি বলেন, পরিচ্ছন্ন ভারতের মানুষ রোগ-ব্যাধির কবল থেকে মুক্ত হবে। দেশের স্বাস্হ্য ক্ষেত্রের উন্নয়নে ভালো চিকিৎসক এবং চিকিৎসাকর্মীর প্রয়োজন বলে প্রধানমন্ত্রী অভিমত প্রকাশ করেন। ভারতে চিকিৎসা সরঞ্জাম উৎপাদনের প্রয়োজনীয়তার কথা বলে প্রধানমন্ত্রী স্বাস্হ্য ক্ষেত্রকে বিশ্বব্যাপি প্রযুক্তির অগ্রগতির সঙ্গে তাল মিলিয়ে চলার ওপর জোর দেন। প্রধানমন্ত্রী জোরের সঙ্গে বলেন, প্রধানমন্ত্রী জন আরোগ্য যোজনা-আয়ুষ্মান ভারত কর্মসূচি ভারতের স্বাস্হ্য ক্ষেত্রে পরিবর্তন আনবে এবং দরিদ্র মানুষ সুলভমূল্যে উচ্চমানের স্বাস্হ্য পরিষেবা পাবেন।
CG/PB/NS/…
(Visitor Counter : 101
|
স্বাস্থ্যওপরিবারকল্যাণমন্ত্রক
|
ভারতে কোভিড-১৯ টিকাকরণ ১৮৯ কোটি ৬৩ লক্ষ ছাড়িয়েছে
১২-১৪ বছর বয়সীদের ২ কোটি ৯৭ লক্ষেরও বেশি টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা কমে আজ ১৯ হাজার ৭১৯ হয়েছে
দেশে গত ২৪ ঘণ্টায় নতুন করে আক্রান্তের সংখ্যা ৩ হাজার ২৭৫
জাতীয় স্তরে সুস্থতার হার বর্তমানে ৯৮.৭৪ শতাংশ
সাপ্তাহিক-ভিত্তিতে আক্রান্তের হার ০.৭৮ শতাংশ
নয়াদিল্লি, ০৫ মে, ২০২২
সকাল ৭টা পর্যন্ত পাওয়া তথ্যানুযায়ী, দেশে মোট টিকাকরণের সংখ্যা ১৮৯ কোটি ৬৩ লক্ষ ৩০ হাজার ৩৬২ ছাড়িয়েছে।
১২-১৪ বছর বয়সীদের টিকাকরণ গত ১৬ই মার্চ থেকে শুরু হয়েছে। এখনও পর্যন্ত বয়ঃসন্ধিকালীন ছেলেমেয়েদের ২ কোটি ৯৭ লক্ষ ৭ হাজার ৩৫৯টি কোভিড-১৯ টিকার প্রথম ডোজ দেওয়া হয়েছে। একইভাবে, গত ১০ই এপ্রিল থেকে ১৮-৫৯ বছর বয়সীদের কোভিড-১৯ প্রিকশন ডোজ দেওয়া শুরু হয়েছে।
আজ সকাল ৭টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,০৪,০৫,৪৫১
১,০০,২০,২৯৫
৪৮,৬৬,১৪৭
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,৮৪,১৬,২৭৫
১,৭৫,৪৬,১০১
৭৭,৭৩,৩৬৮
|
|
১২-১৪ বছর বয়সী
|
|
প্রথম ডোজ
দ্বিতীয় ডোজ
|
|
২,৯৭,০৭,৩৫৯
৮৩,৯০,৯৭৮
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৫,৮৫,৯০,৪৭৩
৪,২৭,৬৯,৩০৮
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
৫৫,৫৯,১৫,৮৪৯
৪৮,০০,০৫,১৯১
২,১৯,৯৯৪
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
২০,২৯,৬৩,০৩২
১৮,৮৪,২০,৮৫৬
৬,৮৪,৫৯২
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২,৬৮,৯৬,৯০৯
১১,৭৪,০১,৭২৫
১,৫৩,৩৬,৪৫৯
|
|
|
|
প্রিকশন ডোজ
|
|
২,৮৮,৮০,৫৬০
|
|
মোট
|
|
|
|
১,৮৯,৬৩,৩০,৩৬২
দেশে সুস্পষ্টভাবে করোনায় আক্রান্তের সংখ্যা বর্তমানে ১৯ হাজার ৭১৯ হয়েছে, যা মোট আক্রান্তের ০.০৫ শতাংশ।
একইভাবে, জাতীয় স্তরে সুস্থতার হার বর্তমানে ৯৮.৭৪ শতাংশ। দেশে গত ২৪ ঘণ্টায় সুস্থ হয়েছেন ৩ হাজার ১০ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৪ কোটি ২৫ লক্ষ ৪৭ হাজার ৬৯৯।
দেশে গত ২৪ ঘণ্টায় নতুন করে আক্রান্ত হয়েছেন ৩ হাজার ২৭৫ জন।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই গত ২৪ ঘণ্টায় ৪ লক্ষ ২৩ হাজার ৪৩০টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৮৩ কোটি ৯৩ লক্ষ ৭৯ হাজার ৭।
সাপ্তাহিক-ভিত্তিতে আক্রান্তের হার বর্তমানে ০.৭৮ শতাংশ। একইভাবে, দৈনিক আক্রান্তের হার দাঁড়িয়েছে ০.৭৭ শতাংশ।
CG/SS/SB
মন্ত্রিসভারঅর্থনৈতিকবিষয়সংক্রান্তকমিটি
ভূ-বিজ্ঞান মন্ত্রকের “ও-স্মার্ট’ প্রকল্প রূপায়ণে কেন্দ্রীয় মন্ত্রিসভার অনুমোদন
নয়াদিল্লি, ২৯ আগস্ট, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে বুধবার  কেন্দ্রীয় মন্ত্রিসভার অর্থনৈতিক বিষয়ক কমিটি ভূ-বিজ্ঞান মন্ত্রকের ‘ও-স্মার্ট’ অর্থাৎ মহাসাগর পরিষেবা, প্রযুক্তি, নজরদারি, সম্পদ তৈরি ও বিজ্ঞান সংক্রান্ত প্রকল্পটি রূপায়ণে অনুমোদন দিয়েছে। এই প্রকল্পটি ২০১৭-১৮ থেকে ২০১৯-২০ পর্যন্ত রূপায়িত হবে। এর জন্য খরচ ধরা হয়েছে ১ হাজার ৬২৩ কোটি টাকা। প্রকল্পের আওতায় ১৬টি উপ-প্রকল্প রয়েছে, যার উদ্দেশ্য পরিষেবা, প্রযুক্তি, সম্পদ, নজরদারি ও বিজ্ঞানের সঙ্গে যুক্ত মহাসাগরীয় উন্নয়নমূলক কাজকর্মগুলি সম্পাদন করা।
ভূ-বিজ্ঞান মন্ত্রকের ‘ও-স্মার্ট’ প্রকল্পের ফলে ধীবর সম্প্রদায়, উপকূলবর্তী শিল্প সংস্থা, উপকূলবর্তী রাজ্য, প্রতিরক্ষা, জাহাজ পরিবহণ ও বন্দরের মতো বিভিন্ন ক্ষেত্র যারা মহাসাগর ব্যবহার করে থাকে, তারা আর্থিক দিক থেকে উপকৃত হবে। বর্তমানে ৫ লক্ষ ধীবর সম্প্রদায়ের মানুষ প্রতিদিন মোবাইল ফোনের মাধ্যমে উপকূলবর্তী এলাকার স্থানীয় আবহাওয়া এবং মহাসাগর অধিক পরিমাণে মাছ থাকার সম্ভাবনা সংক্রান্ত তথ্য পাচ্ছেন। এই ধরণের তথ্যের ফলে মাছ অনুসন্ধানে ধীবরদের সময় যেমন সাশ্রয় হচ্ছে, তেমনই জলযানের জ্বালানি খরচও কমছে।
‘ও-স্মার্ট প্রকল্প রূপায়িত হলে সুস্থায়ী উন্নয়নের লক্ষ্য পূরণের সঙ্গে যুক্ত বিষয়গুলির সমাধান করা সম্ভব হবে। এমনকি, নীল অর্থনীতির সঙ্গে যুক্ত বিভিন্ন কর্মসূচি রূপায়ণের ক্ষেত্রে প্রয়োজনীয় বৈজ্ঞানিক ও প্রযুক্তিগত সহায়তাও এই প্রকল্পটি থেকে পাওয়া যাবে।
এই প্রকল্পের আওতায় যে অত্যাধুনিক আগাম সতর্কীকরণ ব্যবস্থা থাকছে, তার ফলে সুনামি ও ঘুর্ণিঝড়ের মতো সামুদ্রিক বিপর্যয়গুলির কার্যকর মোকাবিলা করা সম্ভব হবে। এছাড়াও ‘ও-স্মার্ট’ প্রকল্পের মাধ্যমে যে প্রযুক্তির বিকাশ ঘটানো হচ্ছে, তার ফলে ভারত সংলগ্ন সাগরগুলিতে জীবন্ত ও প্রাণহীন উভয় ধরণের বিপুল পরিমাণ সম্পদের হদিশ পাওয়া সম্ভব হবে।
CG/BD/SB…
(Visitor Counter : 115
প্রধানমন্ত্রীরদপ্তর
রাষ্ট্রপতির ছেলের সঙ্গে প্রধানমন্ত্রীর কথা; রাষ্ট্রপতির স্বাস্থ্যের খোঁজ নিলেন প্রধানমন্ত্রী
নয়াদিল্লি, ২৬ মার্চ ২০২১
রাষ্ট্রপতির ছেলের সঙ্গে প্রধানমন্ত্রী শ্রী নরেন্দ্র মোদী কথা বলেছেন। শ্রী মোদী রাষ্ট্রপতির স্বাস্থ্যের বিষয়ে খোঁজখবর নেন এবং তাঁর সুস্বাস্থ্য কামনা করেন।
বিজ্ঞানওপ্রযুক্তিমন্ত্রক
কোভিড-১৯ এর দ্রুত চিহ্নিত করণ পরীক্ষার নতুন কিট উদ্ভাবন করছে ডি এস টির সহযোগিতায় গড়ে ওঠা নতুন সংস্থা
নয়াদিল্লি, ০৬ এপ্রিল, ২০২০
মানব দেহে কোভিড-১৯ প্রতিরোধী অ্যান্টিবডি নির্ণয়ের লক্ষে পুনের ‘মডিউল ইনভেসন্স’ নামের একটা স্টার্ট আপ সংস্থা নতুন এক ধরনের কিট উদ্ভাবন করছে। মাত্র দশ থেকে পনেরো মিনিটের মধ্যে এই নতুন পদ্ধতিতে পরীক্ষার ফল পাওয়া যাবে। সংস্থার প্রধান পণ্য ইউসেন্স এর মডেল কে কাজে লাগিয়ে এন কভসেন্স তৈরি করা হচ্ছে। বিজ্ঞান ও প্রযুক্তি মন্ত্রক এই সংস্থাটিকে সহায়তা করছে।
ভারতে বর্তমানে জনগনের সার্বিক স্ক্রিনিং প্রয়োজন। এই র্যাপিড টেস্ট ডিভাইসের মাধ্যমে কোন ব্যক্তির শরীরে কোন সংক্রমণ আছে কিনা অথবা সংক্রমণ থেকে সেরে উঠেছে কিনা কিম্বা সংক্রমণটি ঠিক কোন পর্যায় আছে তাও জানা যাবে।
বর্তমানে যে পদ্ধতিতে  কোভিড -১৯ এর সংক্রমণ নির্ণয় করা হয় তা এক দিকে যেমন সময় সাপেক্ষ তেমনি ব্যয় বহুল।
বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা জানিয়েছেন যদিও এই পদ্ধতি চলতি পি সি আর পদ্ধতির বিকল্প নয় কিন্তু এর সাহায্যে জনগণের দ্রুত স্ক্রিনিং এর ব্যবস্থা করা যায় যার ফলে অপ্রতুল পি সি আর মেশিনের উপর চাপ কমে এবং সিদ্ধান্ত গ্রহণের ক্ষেত্রে সুবিধা হয়।
সব জায়গা থেকে অনুমতি পাওয়ার পর আগামী দু থেকে তিন মাসের মধ্যে নতুন কিট টির বাজারে আসার সম্ভাবনা রয়েছে। এটি বিমান বন্দর, রেল স্টেশন, হাসপাতাল সহ বিভিন্ন জায়গায় ব্যবহার করা যাবে।
আরও তথ্যের জন্য সচিন দুবের সাথে যোগাযোগ করতে হবে
sachin@moduleinnovations.com
7350840295
(CG/SDG
জলশক্তি মন্ত্রক
‘প্রতিটি কাজ দেশের নামে’; গঙ্গা পুনরুজ্জীবনে কর্পোরেট সংস্থাগুলির যোগদান বড় পথ দেখিয়েছে
নয়াদিল্লি, ২৪ ফেব্রুয়ারি, ২০২০
বদ্রীনাথের গঙ্গার ঘাট ও গঙ্গোত্রীর ঘাট এবং শ্মশান ঘাট উন্নয়নের জন্য ত্রিপাক্ষিক একটি চুক্তি স্বাক্ষরিত হয়েছে। স্বচ্ছ গঙ্গা জাতীয় কর্মসূচি , উত্তরাখণ্ডের স্টেট প্রোগ্রাম ম্যানেজমেন্ট গ্রুপ এবং ইন্ডোরামা চ্যারিটেবল ট্রাস্ট -এর মধ্যে ত্রিপাক্ষিক এই সমঝোতাপত্র স্বাক্ষরিত হয়। এর জন্য ২৬ কোটি ৬৪ লক্ষ টাকা বরাদ্দ করা হয়েছে। কেন্দ্রীয় জলশক্তি মন্ত্রী শ্রী গজেন্দ্র সিং শেখাওয়াত, জলসম্পদ, নদী উন্নয়ন ও গঙ্গা পুনরুজ্জীবন দপ্তরের সচিব শ্রী ইউ পি সিং, এনএমসিজি-র মহানির্দেশক শ্রী রাজীব রঞ্জন মিশ্র সহ মন্ত্রক এবং উত্তরাখণ্ড রাজ্যের উচ্চপদস্থ আধিকারিকরা অনুষ্ঠানে উপস্থিত ছিলেন।
ভারতে নদী বিশেষ করে, গঙ্গা পবিত্র নদী হিসেবে বিবেচ্য হয়ে থাকে। ধর্মীয় স্থান এবং গ্রামগুলি গড়ে উঠেছে নদীকে কেন্দ্র করে। ঘাট এবং শ্মশান ঘাটগুলি সাধারণ মানুষ এবং পুণ্যার্থীরা ব্যবহার করে থাকেন। তাই, এগুলি সাধারণ মানুষের কাছে জীবনের অন্যতম অঙ্গ। মানুষ এবং নদীর মধ্যে সুদৃঢ় সম্পর্ক গড়ে তোলার ক্ষেত্রে গঙ্গা গুরুত্বপূর্ণ ভূমিকা পালন করে থাকে। চারধামের অন্যতম গুরুত্বপূর্ণ অংশ হল গঙ্গোত্রী ও বদ্রীনাথ।
অনুষ্ঠানে, শ্রী শেখাওয়াত বলেন, ‘প্রতিটি কাজ দেশের নামে’ – এই কেন্দ্রীয় উদ্যোগের অন্যতম অংশ হল এই প্রকল্প। ২০১৪ সালে কেন্দ্রে নরেন্দ্র মোদী ক্ষমতায় আসার পর গঙ্গা পরিষ্কার প্রচার অভিযানকে একটি মিশন রূপে নেওয়া হয়েছে। ‘নমামি গঙ্গে’ মিশনের কাজ প্রায় ১০০ শতাংশ শেষের পথে বলেও তিনি জানান। ইন্ডোরামা গ্রুপ এই প্রকল্পে যেভাবে অর্থ সাহায্য করতে এগিয়ে এসেছে আগামীতে অন্যান্যরাও এই কাজে এগিয়ে আসবে বলে আশা প্রকাশ করেন তিনি।
২০২০-র মার্চ থেকে এই প্রকল্পের কাজ শুরু হবে। আশা করা যাচ্ছে, আগামী ১৫ মাসের মধ্যে এই কাজ সম্পূর্ণ হবে। আগামী ৭ বছরের জন্য এই চুক্তি স্বাক্ষর করা হয়েছে। এই চুক্তির আওতায় স্নান ঘাট ও শ্মশান ঘাট নির্মাণ, আধুনিকীকরণ, সৌন্দর্যায়ন, গঙ্গা ভাঙন রোধে কাজ করা হবে।
CG/SS/DM
(Visitor Counter : 67
প্রধানমন্ত্রীরদপ্তর
কমনওয়েলথ গেমস-এ পুরুষদের ডাবল টেবল টেনিসে রৌপ্য পদক জয়ী শরথ কমল ও সাথিয়াঁ জ্ঞানশেখরনকে প্রধানমন্ত্রীর অভিনন্দন
নয়াদিল্লি, ৭ আগস্ট ২০২২
কমনওয়েলথ গেমস, ২০২২-এ পুরুষদের ডাবল টেবিল টেনিস প্রতিযোগিতায় রৌপ্য পদক জয়ী শরথ কমল এবং সাথিয়াঁ জ্ঞানশেখরনকে অভিনন্দিত করেছেন প্রধানমন্ত্রী শ্রী নরেন্দ্র মোদী। এক ট্যুইট বার্তায় তিনি বলেছেন :
“খেলায় দলগত শক্তি আরও বৃদ্ধি পাক, এই কামনা জানাই। পুরুষদের ডাবলস খেলায় শরথ কমল ও সাথিয়াঁর সদাতৎপর টিমের রৌপ্য পদক লাভের ঘটনায় আমি আনন্দিত। প্রতিভাবান অ্যাথলিটদের জন্য আমার শুভকামনা রইল। #Cheer4India”
(PG/SKD/DM/
রেলমন্ত্রক
মেট্রো রেল ষষ্ঠী থেকে বিজয়া দশমী পর্যন্ত ১২ লক্ষের বেশি যাত্রী পরিবহণ করল
কলকাতা, ১৮ অক্টোবর, ২০২১
মেট্রো রেল এবার পুজোর দিনগুলিতে ষষ্ঠী থেকে বিজয়া দশমী পর্যন্ত ১২ লক্ষের বেশি যাত্রী পরিবহণ করেছে। ষষ্ঠীর দিন ১১ অক্টোবর থেকে বিজয়া দশমী অর্থাৎ ১৫ অক্টোবর পর্যন্ত পাঁচদিনে মেট্রো রেল ১২ লক্ষ ৬৮ হাজার ৫৮৩ জন যাত্রী পরিবহণ করেছে। পরিসংখ্যান অনুযায়ী কেবল ষষ্ঠীর দিন  ৩ লক্ষ ৭৭ হাজার ৭৬১ জন যাত্রী মেট্রো সফর করেন। সপ্তমীতে  ২ লক্ষ ৮৯ হাজার ৫১ জন যাত্রী মেট্রোয় যাতায়াত করেছেন। এদিন প্রতিমা দর্শনার্থীদের ভিড় সামলাতে পূর্ব নির্ধারিত ২০৪টি ট্রেন পরিষেবার পরিবর্তে আরও ১২টি  অতিরিক্ত পরিষেবা দেওয়া হয়।
মহা অষ্টমীর দিন  রেকর্ড ২ লক্ষ ৪৫ হাজার ১৩ জন মেট্রোয় সফর করেছেন। সপ্তমীর মতো এদিনও পূর্ব নির্ধারিত ২০৪টি ট্রেন পরিষেবার পরিবর্তে ১২টি  অতিরিক্ত পরিষেবা দেওয়া হয়। পুজোয় যাত্রী ভিড় সামলাতেই এই অতিরিক্ত পরিষেবা। নবমীতে রেকর্ড ২ লক্ষ ৩৯ হাজার ৪৮০ জন যাত্রী মেট্রো সফর করেছেন। সপ্তমী ও মহা অষ্টমীর মতো এদিনও পূর্ব নির্ধারিত ২০৪টি ট্রেন পরিষেবার পরিবর্তে ১২টি  অতিরিক্ত পরিষেবা দেওয়া হয়েছিল।
SSS/BD/SKD/
(Visitor Counter : 14
উপ-রাষ্ট্রপতিরসচিবালয়
কোভিড জনিত পরিস্থিতি মৎস্য ক্ষেত্রে আমূল পরিবর্তনকারী হিসাবে প্রমাণিত হতে পারে- উপরাষ্ট্রপতি
মাছের পুষ্টিকর গুণ নিয়ে সচেতনতা গড়ে তোলার আহ্বান
নতুন দিল্লী, ৭ ডিসেম্বর, ২০২০
উপরাষ্ট্রপতি এম ভেঙ্কাইয়া নাইডু মনে করেন যে, কোভিড জনিত পরিস্থিতি মৎস্য ক্ষেত্র আমূল পরিবর্তনকারী হিসাবে প্রমাণিত হতে পারে। কেননা এই অতিমারি স্বাস্থ্য সম্মত আহার গ্রহণের জন্য মানুষকে সচেতন করেছে।
বিশাখাপত্তনমে আজ সেন্ট্রাল মেরিন ফিশারিজ রিসার্চ ইন্সটিটিউট এবং সেন্ট্রাল ইনস্টিটিউট অফ ফিশারিজ টেকনোলজির বিজ্ঞানী ও কর্মীদের উদ্দেশ্যে ভাষণ দিতে গিয়ে উপরাষ্ট্রপতি বলেন, মাছ প্রোটিনের একটি বড় উৎস যা মানুষকে বিশেষ করে শিশুদের অপুষ্টির হাত থেকে রক্ষা করে। এজন্য তিনি খাদ্যতালিকায় মাছকে অন্তর্ভুক্ত করার জন্য সচেতনতা গড়ে তুলতে পুষ্টিবিদ ও বিজ্ঞানীদের আহ্বান জানান। তিনি বলেন মাছের মধ্যে ওমেগা থ্রি ফ্যাটি এসিড রয়েছে যা শরীর বিশেষত হূদযন্ত্রের ক্ষেত্রে অত্যন্ত উপকারী ভূমিকা পালন করে। এটা সাধারন মানুষকে বোঝাতে হবে। তিনি বলেন হিমালয়ের আদিম জল থেকে শুরু করে ৮ হাজার কিলোমিটার দীর্ঘ উপকূল রেখা পর্যন্ত বিস্তৃত এই দেশ বিশাল জলজ সম্পদের অধিকারী। সেই জলজ সম্পদে বিভিন্ন প্রজাতির মাছ ও প্রাণী বৈচিত্র্য রয়েছে যা বহু প্রজন্ম ধরে লক্ষ লক্ষ মানুষের জীবন-জীবিকা নির্বাহ করে চলেছে।
উপরাষ্ট্রপতি বলেন, ভারত সারা বিশ্বে মৎস্য উৎপাদনে দ্বিতীয় বৃহত্তম দেশ হিসেবে পরিচিত। মৎস্যক্ষেত্র দেশের অর্থনীতিতে এক গুরুত্বপূর্ণ ভূমিকা নিয়ে চলেছে। এই পেশার সঙ্গে কেবল দেশের উপকূলবর্তী অঞ্চল গুলিতে ১ কোটি ৫০ লক্ষ মানুষ জড়িত। ভারত বিশ্বে চতুর্থ মৎস্য রপ্তানিকারক দেশ হিসেবে পরিচিত। কাজেই বৈদেশিক মুদ্রা অর্জনের ক্ষেত্রে মৎস্য ক্ষেত্র উল্লেখযোগ্য ভূমিকা পালন করে চলেছে। ভবিষ্যতে ভারত মৎস্য রপ্তানিকারক দেশ সারা বিশ্বে প্রথম স্থান অর্জন করবে বলে তিনি আশা প্রকাশ করেন।
উপরাষ্ট্রপতি বলেন জনসংখ্যা বৃদ্ধির সাথে সাথে প্রাণিজ প্রোটিনের চাহিদা বাড়তে থাকায় মাছ খাওয়ার প্রবণতা বেড়েছে। বার্ষিক মৎস্য উৎপাদনের চাহিদা ও যোগানের মধ্যে ব্যবধান কমিয়ে আনার তিনি আহ্বান জানান।
মৎস্য ক্ষেত্রে কেন্দ্রীয় সরকারের বিভিন্ন প্রকল্পের কথা উল্লেখ করে উপরাষ্ট্রপতি বলেন, প্রধানমন্ত্রী মৎস্যসম্পদ যোজনা এবং জাতীয় মৎস্য নীতি মৎস্য ক্ষেত্রকে আরও বেশি সমৃদ্ধ করবে।
স্বাস্থ্যওপরিবারকল্যাণমন্ত্রক
ভারতে লাগাতার ৩৭ দিন আক্রান্তের তুলনায় সুস্থতার সংখ্যা বেশি
সুস্পষ্টভাবে করোনায় আক্রান্তের হার এবং দৈনিক ভিত্তিতে মৃত্যুর হারে নিম্নমুখী প্রবণতা অব্যাহত রয়েছে
নয়াদিল্লি, ৯ নভেম্বর, ২০২০
দেশে পরপর দ্বিতীয় দিন, এমনকি গত ২৪ ঘন্টাতেও নতুন করে আক্রান্তের সংখ্যা ৫০ হাজারের নিচে রয়েছে। পরিসংখ্যান অনুযায়ী গত ২৪ ঘন্টায় ৪৫,৯০৩ জন ব্যক্তি নতুন করে করোনায় আক্রান্ত হয়েছেন। কোভিড আদর্শ আচরণ গড়ে তুলতে জন-আন্দোলনের সাফল্যের ভিত্তিতে নতুন করে দৈনিক আক্রান্তের সংখ্যা ক্রমশ নিম্নমুখী।
আজ নিয়ে পরপর ৩৭ দিন আক্রান্তের তুলনায় সুস্থতার সংখ্যা বেশিই রয়েছে। গত ২৪ ঘন্টায় আরও ৪৮,৪০৫ জন আরোগ্য লাভ করেছেন।
আক্রান্তের তুলনায় সুস্থতার সংখা ক্রমাগত বাড়তে থাকায় দেশে সুস্পষ্টভাবে করোনায় আক্রান্তের সংখ্যা বর্তমানে ৫.০৯ লক্ষ। ভারতে করোনায় আক্রান্তের কেবল ৫.৯৫ শতাংশই সুস্পষ্টভাবে আক্রান্ত হয়েছেন।
দেশে সুস্থতার হার ক্রমশ বাড়ছে। বর্তমানে এই হার বেড়ে ৯২.৫৬ শতাংশে পৌঁছেছে। সুস্থতার সংখ্যা বেড়ে হয়েছে ৭৯ লক্ষ ১৭ হাজার ৩৭৩। সুস্থতার সংখ্যা এবং সুস্পষ্টভাবে করোনায় আক্রান্তের সংখ্যার মধ্যে ফারাক বেড়ে দাঁড়িয়েছে ৭৪ লক্ষ ৭ হাজার ৭০০-তে।
নতুন করে করে করোনায় আক্রান্তের সংখ্যা হ্রাস পাওয়ায় দেশে আক্রান্তের হার ক্রমশ কমছে। বর্তমানে দেশে আক্রান্তের হার আজ দাঁড়িয়েছে ৭.১৯ শতাংশে।
সদ্য আরোগ্য লাভকারীদের ৭৯ শতাংশই ১০টি রাজ্য ও কেন্দ্রশাসিত অঞ্চল থেকে। মহারাষ্ট্র থেকে একদিনেই সর্বাধিক ৮,২৩২ জন আরোগ্য লাভ করেছেন। কেরল থেকে আরোগ্য লাভ করেছেন ৬,৮৫৩ জন এবং দিল্লি থেকে ৬,০৬৯ জন। দেশে নতুন করে করোনায় আক্রান্তদের ৭৯ শতাংশ ১০টি রাজ্য ও কেন্দ্রশাসিত অঞ্চল থেকে। দিল্লি থেকে একদিনেই সর্বাধিক ৭,৭৪৫ জন করোনায় আক্রান্ত হয়েছেন। মহারাষ্ট্র থেকে আক্রান্তের সংখ্যা ৫,৫৮৫ এবং কেরল থেকে এই সংখ্যা ৫,৪৪০।
দেশে গত ২৪ ঘন্টায় করোনাজনিত কারণে ৪৯০ জনের মৃত্যু হয়েছে। এর ফলে, গত ২৪ ঘন্টায় মৃত্যু হার ৫০০-র নিচে রয়েছে। গত ২৪ ঘন্টায় যে ৪৯০ জনের করোনায় মৃত্যু হয়েছে, তার মধ্যে প্রায় ৮১ শতাংশই মারা গেছেন ১০টি রাজ্য ও কেন্দ্রশাসিত অঞ্চল থেকে। মহারাষ্ট্র থেকে গত ২৪ ঘন্টায় সর্বাধিক ১২৫ জনের মৃত্যুর খবর মিলেছে। দিল্লি থেকে মারা গেছেন ৭৭ জন এবং পশ্চিমবঙ্গ থেকে ৫৯ জন।
সংসদবিষয়কমন্ত্রক
সংসদের বাদল অধিবেশন শুরু হচ্ছে আগামীকাল : এক সর্বদলীয় বৈঠকে বিরোধী পক্ষ সহ সবক’টি রাজনৈতিক দলের সহযোগিতা প্রার্থনা করলেন প্রধানমন্ত্রী
নয়াদিল্লি, ১৭ জুলাই, ২০১৮
সংসদের বাদল অধিবেশন শুরু হচ্ছে আগামীকাল। তার প্রাক্কালে লোকসভা ও রাজ্যসভায় প্রতিনিধিত্বকারী সবক’টি রাজনৈতিক দলের নেতাদের সঙ্গে আজ এক বৈঠকে মিলিত হলেন প্রধানমন্ত্রী শ্রী নরেন্দ্র মোদী। তিনি তাঁদের উদ্দেশে বলেন যে সবক’টি রাজনৈতিক দলের পক্ষ থেকে উত্থাপন করা বিষয়গুলিকে বিশেষ গুরুত্বের সঙ্গেই তাঁর সরকার বিবেচনা করে। তাই, জাতীয় স্বার্থের কথা চিন্তা করে সংসদের বাদল অধিবেশনে এক গঠনমূলক পরিবেশ ও পরিস্থিতি বজায় রাখার জন্য সবক’টি রাজনৈতিক দলকেই সমবেতভাবে উদ্যোগী হতে হবে। সংসদের কাজকর্ম যাতে কোনভাবেই ব্যাহত না হয় এবং জাতীয় দিক থেকে গুরুত্বপূর্ণ বিভিন্ন বিষয়ের ওপর আলোচনা যাতে গঠনমূলকভাবে অনুষ্ঠিত হয়, তা নিশ্চিত করতে সবক’টি রাজনৈতিক দলই একযোগে সহযোগিতা করে যাবে বলে শ্রী মোদী তাঁর আস্থা ব্যক্ত করেন।
সর্বদলীয় এই বৈঠকে বিভিন্ন রাজনৈতিক দলের নেতারা বিভিন্ন বিষয় উত্থাপন করেন। সংসদের কাজকর্ম যাতে কোনরকম বাধা-বিঘ্ন ছাড়াই সুষ্ঠুভাবে চালানো যায়, তা নিশ্চিত করার লক্ষ্যে রাজনৈতিক দলগুলির পক্ষ থেকে সরকারকে আশ্বাস দেওয়া হয়। স্থির হয় যে গঠনমূলক আলোচনার মাধ্যমেই যে কোন ধরণের অচলাবস্থার মতো পরিস্থিতির অবসান ঘটানোর চেষ্টা করা হবে।
পরে, সংবাদ প্রতিনিধিদের কাছে এ সম্পর্কে বক্তব্য রাখতে গিয়ে কেন্দ্রীয় সংসদ বিষয়ক মন্ত্রী শ্রী অনন্ত কুমার জানান যে, সংসদের কাজকর্ম সুষ্ঠুভাবে যাতে সম্পন্ন হয় তা নিশ্চিত করার লক্ষ্যে সমস্ত রাজনৈতিক দল বিশেষত, বিরোধীদের উদ্দেশে আবেদন জানানো হয়েছে সরকারের পক্ষ থেকে। কারণ, দেশবাসী সংসদকে সচল অবস্থাতে দেখতেই আগ্রহী। তাই, দেশ ও জাতির স্বার্থে সবক’টি রাজনৈতিক দলের সহযোগিতা আহ্বান করেছে কেন্দ্রীয় সরকার। সমস্ত রাজনৈতিক দলই বাদল অধিবেশনের আলোচনাকে সফল ও ফলপ্রসু করে তোলার সপক্ষে মত পেশ করেছে বলে শ্রী অনন্ত কুমার সাংবাদিকদের অবহিত করেন।
সংসদ বিষয়ক মন্ত্রী জানান যে এবারের বাদল অধিবেশন চলবে ১৮ জুলাই থেকে ১০ আগস্ট পর্যন্ত। মোট ২৪ দিন ধরে ১৮টি অধিবেশন বসার কথা আছে এই মরশুমে। ৪৬টি বিল এবং দু’টি আর্থিক বিষয় সহ মোট ৪৮টি বিষয় চিহ্নিত করা হয়েছে এই অধিবেশনে আলোচনা ও বিতর্কের জন্য।
CG/SKD/DM/…
(Visitor Counter : 99
ভূ-বিজ্ঞানমন্ত্রক
বিজ্ঞান নির্ভর অর্থনীতির ওপর ভারতের ভবিষ্যৎ অগ্রগতি নির্ভর করছে : ডঃ জিতেন্দ্র সিং
ভূবিজ্ঞান মন্ত্রক আয়োজিত সাপ্তাহিক আজাদি কা অমৃত মহোৎসব কর্মসূচির সূচনা করলেন ডঃ জিতেন্দ্র সিং
নতুন দিল্লি, ১৮ অক্টোবর, ২০২১
কেন্দ্রীয় ভূবিজ্ঞান এবং প্রধানমন্ত্রীর কার্যালয়ের প্রতিমন্ত্রী ডঃ জিতেন্দ্র সিং বলেছেন, বিজ্ঞান নির্ভর অর্থনীতির ওপর ভারতের ভবিষ্যৎ অগ্রগতি নির্ভর করছে। ডঃ সিং আজ নতুন দিল্লিতে ভূবিজ্ঞান মন্ত্রকের পক্ষ থেকে আয়োজিত সাপ্তাহিক আজাদি কা অমৃত মহোৎসবের উদ্বোধনী অনুষ্ঠানে নীল অর্থনীতিতে গবেষণাধর্মী প্রযুক্তি ও স্টার্ট-আপ –এর ভূমিকা নিয়ে এক মত বিনিময় সভায় ভাষণ দিচ্ছিলেন। সভায় ডঃ সিং বলেন, প্রধানমন্ত্রী নরেন্দ্র মোদীর সুদক্ষ নেতৃত্বে ভারত যখন স্বাধীনতার ৭৫ তম বার্ষিকী উদযাপন করছে, তখন এটাই সঠিক সময় আগামী ২৫ বছরের রূপরেখা চূড়ান্ত করার। তিনি বলেন, ভারত যখন স্বাধীনতার শততম বার্ষিকী উদযাপন করবে তখন বিজ্ঞান ও প্রযুক্তি ভারতের সার্বিক বিকাশের প্রধান ভিত্তি হয়ে উঠবে।
ডঃ সিং আরও বলেন, প্রধানমন্ত্রী নরেন্দ্র মোদীর দূরদৃষ্টি এবং বিশ্বের অন্যতম জনপ্রিয় নেতা হিসেবে তার ভাবমূর্তি ভারতকে আজ আন্তর্জাতিক মঞ্চে এমন জায়গায় প্রতিষ্ঠিত করেছে, যা আগের দশকগুলিতে কখনো হয়নি। প্রধানমন্ত্রী স্বয়ং বিজ্ঞান নির্ভর উন্নয়নে অগ্রাধিকার দিয়ে থাকেন। আর এর ফলশ্রুতি স্বরূপ যাবতীয় বিজ্ঞানমূলক কর্মসূচি সাধারণ মানুষের দৈনন্দিন জীবনযাপনকে আরও সহজ ও সরল করে তুলতে প্রয়োগ করা হচ্ছে। মন্ত্রী বলেন, ভারতের নীল অর্থনীতি জাতীয় অর্থনীতির এমন একটি উপাদান যার সঙ্গে সমস্ত সামুদ্রিক সম্পদ, মনুষ্য-নির্মিত অর্থনৈতিক কাঠামো প্রভৃতি যুক্ত রয়েছে। নীল অর্থনীতির সঙ্গে পণ্য ও পরিষেবা, পরিবেশের স্থায়িত্ব এবং জাতীয় নিরাপত্তার মতো বিষয়গুলির নিবিড় সম্পর্ক রয়েছে। ভারতের মতো সুবিস্তৃত উপকূলবর্তী দেশের আর্থ-সামাজিক উন্নয়নে নীল অর্থনীতি বড় ভূমিকা নিতে পারে। অবশ্য সামাজিক কল্যাণে সামুদ্রিক সম্পদের সদ্ব্যবহার জরুরি বলেও তিনি অভিমত প্রকাশ করেন।
মন্ত্রকের পক্ষ থেকে আয়োজিত সাপ্তাহিক আজাদি কা অমৃত মহোৎসব প্রসঙ্গে ডঃ সিং বলেন, দেশীয় স্টার্ট-আপ ও শিল্প সংস্থাগুলিকে এধরণের কর্মসূচিতে সামিল করা অত্যন্ত জরুরি। এই লক্ষ্যে মন্ত্রক বিজ্ঞান ধর্মী কর্মসূচি ও প্রাকৃতিক সম্পদের সদ্ব্যবহার ঘটিয়ে সাধারণ মানুষের বিভিন্ন চাহিদা পূরণে অনুঘটনের ভূমিকা পালন করছে।
সামুদ্রিক দূষণ সম্পর্কে উদ্বেগ প্রকাশ করে ডঃ সিং বলেন, আগামী দিনে এই চ্যালেঞ্জ মোকাবিলায় সংশ্লিষ্ট সব পক্ষকে আরও সক্রিয় ভূমিকা গ্রহণ করতে হবে। তিনি উপকূল এলাকায় ভূমিক্ষয় রোধ সম্পর্কে আরও আধুনিক প্রযুক্তি উদ্ভাবনের ওপর গুরুত্ব দেন।
এর আগে, ভূবিজ্ঞান মন্ত্রকের নব নিযুক্ত সচিব ডঃ এম রবিচন্দ্রন মত বিনিময় সভায় স্বাগত ভাষণ দেন।
CG/BD/SKD/
(Visitor Counter : 286
প্রধানমন্ত্রীরদপ্তর
সর্দার সরোবর বাঁধের আকর্ষণীয় আলোকসজ্জার উদ্বোধন করেছেন প্রধানমন্ত্রী
নতুন দিল্লি, ৩১ অক্টোবর, ২০২০
প্রধানমন্ত্রী শ্রী নরেন্দ্র মোদী শুক্রবার রাতে সর্দার সরোবর বাঁধের আকর্ষণীয় আলোকসজ্জার উদ্বোধন করেছেন। তিনি রাষ্ট্রসঙ্ঘের আওতাভুক্ত সমস্ত সরকারি ভাষায় স্ট্যাচু অফ্ ইউনিটির ওয়েবসাইটটির সূচনা করেন। একই সঙ্গে তিনি ইউনিটি গ্লো গার্ডেনে কেভাডিয়া অ্যাপেরও উদ্বোধন করেন। এদিন প্রধানমন্ত্রী ক্যাক্টাস গার্ডেনের উদ্বোধন করেন এবং সেই গার্ডেন পরিদর্শন করেন।
সর্দার সরোবর বাঁধের আকর্ষণীয় আলোকসজ্জা
ইউনিটি গ্লো গার্ডেন
৩.৬১ একর এলাকা জুড়ে ছড়িয়ে রয়েছে এই অনন্য থিম পার্কটি। বিশেষ আলোকসজ্জায় সাজিয়ে তোলা হয়েছে এই পার্কটি। এই পার্কে পর্যটকদের রাত্রিকালীন ভ্রমণের অসাধারণ অভিজ্ঞতা সঞ্চয় করার জন্য আহ্বান জানিয়েছেন প্রধানমন্ত্রী।
ক্যাক্টাস গার্ডেন
১৭টি দেশ থেকে ৪৫০টি জাতীয় এবং আন্তর্জাতিক প্রজাতি সহ একটি দুর্দান্ত গ্রীণ হাউজ স্থাপত্যশৈলীর নিদর্শন রয়েছে এই গার্ডেনে। ২৫ একর এলাকা জুড়ে ১.৯ লক্ষ ক্যাক্টাস উদ্ভিদ সহ প্রায় ৬ লক্ষ গাছপালা ছড়িয়ে রয়েছে এখানে।
CG/SS/SKD
(
প্রধানমন্ত্রীরদপ্তর
নাসিক-শিরডি মহাসড়কে পথ দুর্ঘটনায় জীবনহানিতে প্রধানমন্ত্রীর শোক প্রকাশ
দুর্ঘটনায় ক্ষতিগ্রস্তদের পিএমএনআরএফ থেকে এককালীন অর্থ সাহায্যের ঘোষণা
নয়াদিল্লি, ১৩ জানুয়ারি, ২০২৩
প্রধানমন্ত্রী শ্রী নরেন্দ্র মোদী নাসিক-শিরডি মহাসড়কে পথ দুর্ঘটনায় জীবনহানিতে গভীর শোক প্রকাশ করেছেন। শ্রী মোদী ক্ষতিগ্রস্তদের জন্য প্রধানমন্ত্রী জাতীয় ত্রাণ তহবিল থেকে এককালীন অর্থ সাহায্যের কথা ঘোষণা করেছেন।
প্রধানমন্ত্রীর দপ্তর থেকে এক ট্যুইটে বলা হয়েছে;
“নাসিক-শিরডি মহাসড়কে দুর্ঘটনায় জীবনহানিতে দুঃখিত। নিহতদের পরিবারের প্রতি সমবেদনা জানাই। আহতরা দ্রুত আরোগ্য লাভ করুন। প্রত্যেক নিহতের নিকটাত্মীয়কে পিএমএনআরএফ থেকে এককালীন ২ লক্ষ টাকা করে অর্থ সাহায্য দেওয়া হবে। আহতদের প্রত্যেককে দেওয়া হবে ৫০ হাজার টাকা করে। প্রধানমন্ত্রী মোদী।”
PG/AB/NS
(
প্রধানমন্ত্রীরদপ্তর
অ্যাডব – এর সভাপতি এবং সিইও শ্রী শান্তনু নারায়ণের সঙ্গে প্রধানমন্ত্রীর বৈঠক
নয়াদিল্লি, ২৩ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী আজ অ্যাডব সংস্থার সভাপতি ও মুখ্য কার্যনির্বাহী আধিকারিক  শ্রী শান্তনু নারায়ণের সঙ্গে বৈঠক করেন। ভারতে অ্যাডব-এর চলতি সহযোগিতামূলক উদ্যোগ ও ভবিষ্যৎ বিনিয়োগ পরিকল্পনা নিয়ে দু’জনের মধ্যে আলোচনা হয়। ফ্ল্যাগশিপ কর্মসূচির ডিজিটাল ইন্ডিয়া সহ স্বাস্থ্য, শিক্ষা এবং গবেষণা ও উন্নয়নের ক্ষেত্রে উদীয়মান প্রযুক্তির প্রয়োগ নিয়ে শ্রী নারায়ণের সঙ্গে প্রধানমন্ত্রীর আলোচনা হয়েছে।
CG/BD/SB
(
প্রধানমন্ত্রীরদপ্তর
আমরা খুব অল্পের জন্য মহিলা হকিতে পদক থেকে বঞ্চিত হয়েছি কিন্তু দলের সদস্যদের মধ্যে নতুন ভারতের মানসিকতার প্রতিফলন ঘটেছে : প্রধানমন্ত্রী
নয়াদিল্লি, ০৬ অগাস্ট, ২০২১
প্রধানমন্ত্রী শ্রী নরেন্দ্র মোদী বলেছেন, আমরা মহিলা হকিতে খুব অল্পের জন্য পদক থেকে বঞ্চিত হয়েছি। কিন্তু, দলের সদস্যদের মধ্যে নতুন ভারতের মানসিকতার প্রতিফলন ঘটেছে। আমরা সর্বদাই নতুন নতুন ক্ষেত্রে নিজেদের সেরাটা দিয়েছি। তিনি আরও বলেন, টোকিও অলিম্পিক ২০২০-তে আমাদের মহিলা হকি দলের ক্রীড়া নৈপুণ্য সর্বদাই মনে রাখবো।
একগুচ্ছ ট্যুইটে প্রধানমন্ত্রী বলেছেন, “টোকিও অলিম্পিক ২০২০-তে আমাদের মহিলা হকি দলের ক্রীড়া নৈপুণ্য আমরা সর্বদাই মনে রাখবো। প্রতিযোগিতার শুরু থেকে শেষ পর্যন্ত তাঁরা নিজেদের সেরাটা উজার করে দিয়েছেন। দলের প্রত্যেক সদস্য অভাবনীয় সাহসিকতা, দক্ষতা ও সহনশীলতা দেখিয়েছেন। ভারত মহিলা হকি দলের অসামান্য প্রদর্শনের জন্য গর্বিত।
মহিলা হকিতে আমরা খুব অল্পের জন্য পদক থেকে বঞ্চিত হয়েছি। কিন্তু, এই দলের মধ্য দিয়ে নতুন ভারতের মানসিকতার প্রতিফলন ঘটেছে। আমরা সর্বদাই নতুন নতুন ক্ষেত্রে নিজেদের সেরাটা উজার করে দিয়েছি। এর থেকেও অনেক বেশি গুরুত্বপূর্ণ হ’ল টোকিও অলিম্পিক ২০২০’তে মহিলা হকি দলের সাফল্য ভারতীয় কন্যাদের হকির প্রতি আগ্রহ বাড়াবে এবং প্রতিযোগিতায় আরও বেশি সাফল্য অর্জনে উৎসাহিত করবে। এই দলের কৃতিত্বের জন্য গর্ববোধ করি”।
CG/BD/SB
(